**51.NET Framework и системата за управление на общи типове. Типовете в CLR.**

CLR поддържа много езици за програмиране. За да се осигури съвмес-тимост на данните между различните езици е разработена общата система от типове (Common Type System – CTS). CTS дефинира поддържаните от CLR типове данни и операциите над тях. Всички .NET езици използват типовете от CTS. За всеки тип в даден .NET език има някакво съответствие в CTS, макар че понякога това съответ-ствие не е директно. Обратното не е вярно – съществуват CTS типове, които не се поддържат от някои .NET езици. По идея всички езици в .NET Framework са обектно-ориентирани. Common Type System също се придържа към идеите на обектно-ориентираното програмиране (ООП) и по тази причина описва освен стандартните типове (числа, символи, низове, структури, масиви) и някои типове данни свър-зани с ООП (например класове и интерфейси).

Типовете данни в CTS биват най-разнообразни:

- примитивни типове (primitive types – int, float, bool, char, …)

- изброени типове (enums)

- класове (classes)

- структури (structs)

- интерфейси (interfaces)

- делегати (delegates)

- масиви (arrays)

- указатели (pointers)

Всички тези типове повече или по-малко вече са ни познати от езика C#, но всъщност те са част от CTS. Езикът C# и другите .NET езици използват CTS типовете и им съпоставят запазени думи съгласно своя синтаксис. Например типът **System.Int32** от CTS съответства на типа **int** в C#, а типът **System.String** – на типа **string**.